Βέρα Γουάνγκ

Η Βέρα Γουάνγκ (αγγ. Vera Wang, 1949) είναι Αμερικανίδα σχεδιάστρια μόδας γνωστή αρχικά για τα δημιουργήματά της στο καλλιτεχνικό πατινάζ. Ήταν και η ίδια αθλήτρια καλλιτεχνικού πατινάζ που μάλιστα το 1968 πήρε μέρος σε διαγωνισμούς των ΗΠΑ και πόζαρε στο Sports Illustrated. Απέτυχε να φτιάξει ολυμπιακή ομάδα εκείνη τη χρονιά και αποφάσισε να κυνηγήσει αλλού τα όνειρά της. Είναι τώρα γνωστή για τη σειρά νυφικών της και άλλων αντικειμένων και ρούχων που έχει λανσάρει.

 Γεννημένη στις 27 Ιουνίου του 1947, η Γουάνγκ μετά την καριέρα της σαν αθλήτρια, έστρεψε αλλού το βλέμμα της και έγινε μια καινούργια συντάκτρια μόδας στην Vogue, αφότου αποφοίτησε από την Σάρα Λόρενς. Έμεινε σε αυτή τη θέση για 16 χρόνια, μα το 1986, εξελίχθηκε σε αρχι-εκδότης και ζύγισε απώλειες και μη αποφασίζοντας να προχωρήσει για ακόμη μια φορά ένα βήμα παραπέρα στην βιομηχανία της μόδας. Έγινε λοιπόν υπεύθυνη σχεδιασμού της βιομηχανίας Ralph Lauren και μετά από αυτό ξεκίνησε δική της σειρά. Κατάφερε να γίνει πολύ γνωστή από τη σειρά νυφικών της και όχι μόνο. Έχει σχεδιάσει αθλητικά κοστούμια για πατινάζ για την Nancy Kerrigan και τη Michelle Kwan. Κάποια στιγμή επέκτεινε την σειρά της δημιουργώντας αξεσουάρ, είδη σπιτιού, αντικείμενα μοναδικά στο είδος τους όπως και αρώματα και πολλά περισσότερα και σύντομα έγινε πασίγνωστη. Έχει εμφανιστεί σε εκπομπές όπως το Project Runway. Είναι γεννημένη στην Νέα Υόρκη από γονείς μετανάστες από τη Σανγκάη. Οι Cheng Ching και Florence Wang ήταν επιχειρηματίας σε φαρμακοβιομηχανία και μεταφράστρια στον ΟΗΕ αντίστοιχα. Έχει έναν αδερφό. Έκανε πατινάζ από τη ηλικία των 6 ώσπου τα παράτησε και ασχολήθηκε με το χώρο της μόδας. Το 1990 άνοιξε την πρώτη της μπουτίκ στο ξενοδοχείο Carlyle στη Νέα Υόρκη. Χάρη στη μητέρα της η Γουάνγκ μπήκε στο χώρο της μόδας. Συγκεκριμένα είχαν πάει μαζί σε μια επίδειξη μόδας του Yves Saint Laurent στην οδό Spontini. Ήταν μικρό το ατελιέ του αλλά ακόμα θυμάται τη διεύθυνση απέξω. Το 1998 σχεδίασε για τη Σάρον Στόουν μια ασημί μακριά κολλητή φούστα και ένα λευκό πουκάμισο, εμφάνιση η οποία εισέπραξε πολύ καλά σχόλια και έμεινε στην ιστορία της μόδας. Ανάμεσα στις γυναίκες για τις οποίες έχει σχεδιάσει νυφικό είναι η Αλίσια Κιζ, η Τζένιφερ Λόπεζ, η Μαράια Κάρεϊ, η Βικτώρια Μπέκαμ, η Κέιτ Χάντσον και η Κιμ Καρντάσιαν. Η Βέρα Γουάνγκ το 2013 λάνσαρε μια κατακόκκινη συλλογή με νυφικά σε όλα τα χρώματα της φωτιάς όπως ακριβώς φορούν στην Κίνα, αφού δεν έχει ξεχάσει τις ρίζες της. Στη Σανγκάη έχει εφαρμοστεί μέτρο για την αποφυγή των αντιγραφών των νυφικών από υποψήφιες πελάτισσες και πληρώνουν το ποσό των 400 ευρώ για μια δοκιμή και μόνο. Αυτό αφαιρείται από το συνολικό ποσό αν τελικά αποφασίσει να το αγοράσει. Τα τελευταία 20 χρόνια σχεδιάζει κοστούμια για τους ολυμπιακούς αγώνες για χάρη πολλών διάσημων προσωπικοτήτων. Είναι στη λίστα του U.S. Figure Skating Hall of Fame. Έχει δηλώσει στο περιοδικό People ότι η ευθύνη της δουλειάς είναι μεγάλη διότι αν σπάσει μια τιράντα ή σχίσει ένα μανίκι θα βγουν εκτός συναγωνισμού. Είναι συνετό για την ίδια να της αρέσει το κάθε στοιχείο που χρησιμοποιεί για να είναι επιτυχημένο. Λέει χαρακτηριστικά "σηκώνομαι, τινάζω τη σκόνη από πάνω μου και συνεχίζω" αν κάτι δεν πάει καλά. Σύμφωνα με εκείνη: "Ο σεβασμός προς τους άλλους είναι ο μόνος τρόπος που γνωρίζω για τη δημιουργία ενός ασφαλέστερου, πιο ευτυχισμένου, με περισσότερη ευημερία μέλλοντος. Το Ινστιτούτο Κίνα ήταν ανέκαθεν στην πρώτη γραμμή αυτών των ιδανικών. Πρέπει όλοι να ενστερνιστούμε τη σημασία όχι μόνο για τη γενιά μας, αλλά και για τις επόμενες γενιές. Είναι καθήκον μας. Όλοι είστε μέρος αυτού του ταξιδιού". Μια επίδειξη μόδας του ξενοδοχείου Cipriani στο Μπρόντγουεϊ είχε σκοπό να αναδείξει την εμπιστοσύνη ανάμεσα σε ΗΠΑ και Κίνα. Ο κυβερνήτης Άντριου Κουόμο ήταν προσκεκλημένος, όμως δεν παρευρέθηκε στο δείπνο αργότερα.